Transformacija bě ćežišćo Wuchodoněmskeho hospodarskeho foruma
Bad Saarow/Choćebuz (SN/at/BŠe). Wo šansach a wužadanjach Łužicy su wčera na Wuchodoněmskim hospodarskim forumje w Bad Saarowje diskutowali. Wobdźělenaj běštaj zdobom społnomócnjeny braniborskeho ministerskeho prezidenta za Łužicu dr.-ing. Klaus Freytag a nawoda předsydstwa LEAG Thorsten Kramer. Kaž předewzaće informuje, je Kramer pod hesłom „Nowe perspektiwy tworić – wo transformaciji regionow“ strategiske ćežišća nastupajo transformaciju LEAG rozjimał. Swoje předewzaće „budźe aktiwny dźěl teje transformacije“, wón rjekny. Z dwěmaj ćežišćomaj chcedźa koncern strategisce wuwiwać. „Z wobnowjomnymi energijemi a z nowym zawěsćenym wukonom našich milinarnjow wuměnjenja za nowe tworjenje hódnotow a wěstotu zastaranja zaručamy“, nawoda předsydstwa wuwjedźe.
hrv_Latn szl_Latn